Leideleng-Barrière-Märel
Leideleng-Barrière-Märel ass e Lieu-dit an der Gemeng Leideleng a läit op der Kräizung vum CR178 mat der Strooss fir op Märel (rue des Celtes), direkt op der Grenz mat der Gemeng Lëtzebuerg.

En huet am Fong nëmmen aus engem Gardshaische mat anere klenge Gebaier bestanen. Dat stoung nieft der Barrière PN 7 vun der Eisebunnsstreck Péiteng-Lëtzebuerg um Pk 15,341. Nodeems et am August 2008 am Haische gebrannt hat, gouf et 2009 ewechgerappt.

Am Kader vum Ausbau vun der Stréck Péiteng-Lëtzebuerg ass d'Barrière de 5. November 2012 definitiv zougemaach ginn an d'Strooss déi vu Märel kënnt, gouf eng Sakgaass. Et war virgesinn, d'Barrière mat enger Ënnerféierung z'ersetzen, ma wéinst Schwieregkeeten fir déi néideg Terrainen ze kréien, gouf 2011 eng Enteegnungsprozedur an d'Weeër geleet. Bis haut (Februar 2018) konnt de Projet awer nach net ëmgesat ginn.

Kuckt och 
 Lëscht vun de Lëtzebuerger Uertschaften

Um Spaweck 

Häff a Lieu-diten zu Lëtzebuerg